Handelshøyskolen, Norges miljø- og biovitenskapelige universitet

**Handelshøyskolen** er et fakultet ved Norges miljø- og biovitenskapelige universitet (NMBU). Det utdanner siviløkonomer, samfunnsøkonomer, bioøkonomer, samt kandidater entreprenørskap og innovasjon. Den tilbyr også utdanning i filosofi og vitenskapsteori, samt økonomi og ledelsesfag til alle studenter ved NMBU.

Handelshøyskolens forskning støtter opp om undervisningen og spenner over mange felt, fra skatt, økonomi (tradisjonell, miljø, naturressurs, energi, klima, utvikling, råvare og bolig), organisasjoner, finans, innovasjon, entreprenørskap og filosofi. 

## Historie
Økonomiutdanningen i Ås startet i 1866, som et fag som inngikk i utdanningen av agronomer ved «Den høyere landbruksskole» i Ås. Fra 1897 ble fagtilbudet utvidet fra bedriftsøkonomi, til også å omfatte nasjonaløkonomi og rettslære. Det ble etablert et Institutt for driftslære og landbruksøkonomi» fra 1921. I 1954 ble landbruksøkonomi etablert som egen studieretning ved Norges landbrukshøgskole. Studiet omfattet blant annet landbruksfag, naturfag, bedrifts- og samfunnsøkonomi, historie og andre samfunnsfag. 

På 1980-tallet skjedde en gradvis omlegging fra landbruksøkonomi til «anvendt økonomi», med større vekt på fag som ressurs- og miljøøkonomi, utviklingsøkonomi og energiøkonomi. Og fra 1991 ble studiet omdøpt til «økonomi og ressursforvaltning». Det var fortsatt et allsidig studium, men med større innslag av økonomi.  

I løpet av 1990-åra ble instituttet også omdøpt til Institutt for økonomi og ressursforvaltning og slått sammen med Institutt for næringsmiddeløkonomi og Institutt for pedagogikk (som senere ble skilt ut igjen). Det ble etablert tilbud i filosofi og vitenskapsteori og forskningen ble internasjonalisert. Fra 1998 ble det etablert en engelsk-språklig master i miljø- og utviklingsøkonomi. 

I takt med landbrukets reduserte relative betydning i norsk økonomi, ble studiene lagt opp mer som spesialiserte økonomistudier og omgjort fra 5-årige til 2+3. Fra 2004 ble det etablert bachelor og master i økonomi og administrasjon, med tittel siviløkonom. Og fra 2005 ble bachelor og master i samfunnsøkonomi etablert. Samme år ble det også etablert en ny bredde-master i entreprenørskap og innovasjon.

I 2012 fikk instituttet navnet Handelshøyskolen. Fra 2017 har Handelshøyskolen vært ett av syv fakulteter ved Norges miljø- og biovitenskapelige universitet (NMBU). Fra høsten 2021 tilbyr Handelshøyskolen et tverrfaglig masterprogram kalt bioøkonomi - biobasert verdiskaping og forretningsutvikling, utviklet i samarbeid med Fakultet for biovitenskap, Fakultet for kjemi, bioteknologi og matvitenskap, samt Fakultet for miljøvitenskap og naturforvaltning. Våren 2022 ble det etablert et fleksibelt nettbasert årsstudium i bærekraftig økonomi og ledelse, som kan tas heltid eller deltid. Fra høsten 2022 startet bachelorprogrammet i økonomi, ledelse og IT. To nye engelskspråkelige masterprogrammer startet opp høsten 2024, Global Economy and Politics og Economics and Environmental Governance.

NMBU fikk AACSB-akkreditering i oktober 2025, et internasjonalt kvalitetsstempel som plasserer Handelshøyskolen NMBU blant verdens fremste handelshøyskoler.

## Studietilbud
Handelshøyskolen tilbyr ti studieprogrammer, hvorav tre undervises på engelsk: 

* Årsstudium i bærekraftig økonomi og ledelse
* Bachelor i samfunnsøkonomi
* Bachelor i økonomi og administrasjon
* Bachelor i økonomi, ledelse og IT

* Master i økonomi og administrasjon - siviløkonom

* Master i bioøkonomi - biobasert verdiskaping og forretningsutvikling
* Master i entreprenørskap og innovasjon
* Master i global økonomi og politikk
* Master i samfunnsøkonomi og bærekraft - (undervises på engelsk)
* Master i samfunnsøkonomi og miljøforvaltning
Handelshøyskolen tilbyr også et PhD program i økonomi og administrasjon.

## Forskning
Sentre og forskergrupper:
* **Skatteforsk - Centre for Tax Research**. Skatteforsk - Senter for skatte- og atferdsforskning, har som mål å bygge bro mellom økonomisk skatteteori og praktisk politikk. Senteret driver med politisk relevant og banebrytende forskning på skatt, ulikhet, klima og atferdsresponser på beskatning. Professor Annette Alstadsæter er direktør for Skatteforsk. Senteret består av et internasjonalt nettverk med nærmere 100 forskere.
* **BEE** - Behavioural and Experimental Economics 
* **CAPS** - Centre for Applied Philosophy of Science. Work to engage researchers, practitioners and students in critical reflections about the philosophical foundation of science and research. Led by Rani Lill Anjum, Yevgeniya Tomkiv and Meley Mekonen Rannestad.
* **CENCE** - Center for Energy, Nature and Climate Economics. Focuses on efficient, equitable and sustainable policies for energy and natural resource use, and implications for human welfare, the environment and climate change.
* **CLTS** - Centre for Land Tenure Studies. Land tenure studies define a broad and complex field of study cutting across many disciplines related to ownership and management of land resources and investments on land.
* **Organising for Sustainability**
* **Senter for samvirkeforskning**. Et prosjekt som finansieres av Norsk Landbrukssamvirke med Handelshøyskolen NMBU som akademisk samarbeidspartner for undervisning, forskning og faglig kvalitetssikring. Det overordna formålet for senteret er å øke den faglige kompetansen om samvirke som organisasjonsform hos eiere og ansatte i landbrukssamvirkets organisasjoner.
* **Tropical Forest Arena (TFA)**. En åpen arena for kunnskapsdeling og debatt om tropiske skoger. TFA samler forskere, næringsliv, offentlige aktører, NGO-er og sivilsamfunn i Norge/Skandinavia, og bygger broer mellom sektorer og fagområder for å styrke bevaring og restaurering av tropiske skoger.

## Referanser


## Eksterne lenker
* Offisielt nettsted